JayJayThrowThrow/commonwealth-wiki-mix huggingface dataset:
Tembikar

Tembikar () adalah sejenis barangan yang diperbuat daripada tanah liat yang telah diproses, dibentuk dan kemudiannya dibakar bagi mengekalkan rupa bentuk dengan pembakaran suhu yang rendah sekitar 1000 darjah celsius tanpa lapisan licau pada permukaan tembikar tersebut.

Barangan tembikar merupakan antara ciptaan terawal dalam ketamadunan manusia; ukiran patung wanita diperbuat aripada bahan ini ditemukan di tapak arkeologi Dolní Věstonice, Moravia di Republik Czech bertarikh dari tahun 29,000–25,000 SM sebelum zaman Neolitik.
Jenis

* Tembikar liat (earthenware) - dibakar dalam suhu dari serendah 600 darjah Celsius hingga sekitar 1,000–1,150 °C.
* Tembikar batu (stoneware) - Bersifat tidak mudah telap air, dibakar dalam suhu sekitar 1,100 °C–1,200 °C sampai setinggi 1,315 °C.
* Porselin - dibakar dalam julat suhu antara 1,200 dan 1,400 °C.
Pembuatan

Bahan mentah

Berikut merupakan beberapa jenis tanah liat yang digunakan untuk membuat tembikar.

* Kaolin, digunakan untuk membuat porselin.
* Lempung bebola (ball clay): tanah enap berbutir halus yang sangat mulur.
Pembentukan

* Dengan tangan
* Dengan roda pemutar/sumbur: dalam teknik lempar alin di mana segumpal tanah liat diletakkan pada tapak roda dipusingkan sama ada secara tenaga manusia atau bermotor sambil gumpalan dipicit tekan membentuk rupa diingini serta dirapikan; ukiran ini kemudiannya dipotong ketika roda masih berputar menggunakan dawai pemotong. Teknik lempar ini memerlukan kemahiran kendali roda yang tinggi.
* Secara beracuan: diadaptasi dari pengacuan plastik sesuai untuk pengeluaran barangan berbentuk kompleks secara banyak menguatkan binaan badan secara menyeluruh.
Pembakaran

Ukiran-ukiran awal yang dibentuk ini akan dibakar di dalam tanur agar ia mengeras secara kekal, tembikar dibakar ini turut akan memiliki kekuatan yang lebih dan kalis air.

Tanur moden membakar dalam julat suhu antara 1,000 hingga 1,200°C. Keadaan dalaman tanur yang membakar sama ada dari segi pengaliran udara yang memasuki tanur mahupun bahan api yang digunakan boleh mempengaruhi sifat dan penampilan barangan akhir dihasilkan kerana tindak-tindak balas pengoksidaan atau penyusutan yang berlaku semasa pembakaran.
Penghiasan

Setelah tembikar siap dibakar keras, badan boleh ditambahkan corak tertentu untuk mencantikkan rupa sama ada secara "dilorek", diwarnakan dengan cat, dilicau (selain menambahkan lapisan pelindung), digilap, atau disepuh dengan logam berharga seperti emas.
Lihat juga

* Seramik
* Porselin
Rujukan
Pautan luar

Kategori:Pertukangan
Nyanyian tradisional Melayu

Nyanyian tradisional Melayu boleh didengari dalam pelbagai konsep. Antaranya ialah keroncong, boria, ghazal, dikir barat dan pelbagai lagi mengikut negeri masing-masing. Kebanyakan nyanyian ini, berunsurkan cinta dan nasihat kepada golongan muda mudi bagi tujuan kesedaran. Setiap nyanyian akan diiringi alatan muzik tradisional seperti gambus, gendang, gong dan lain-lain.
Lihat juga

* Budaya Malaysia

Kategori:Kebudayaan Melayu
Tadika

thumb|250px|Tadika di Afghanistan.
Tadika (; kata lakur ungkapan taman didikan kanak-kanak) ialah sekolah peringkat awal bagi memberikan pendedahan kepada kanak-kanak tentang suasana persekolahan. Ia penting bagi persediaan untuk kanak-kanak ini menyesuaikan diri dengan persekitaran bersama kanak-kanak lain dan hidup berdikari. Isi pelajaran di peringkat tadika terdiri daripada mengeja, mengira dan membaca.

Kanak-kanak yang mendaftar tadika lazimnya terdiri daripada mereka yang berumur 4–6 tahun, dan bergantung kepada persekitaran sesebuah negara.
Sistem tadika mengikut negara
Asia Tenggara

Di Malaysia, kebanyakan tadika terbuka kepada kanak-kanak dari lima (kadangkala empat) ke enam tahun. Tadika permainan pula terbuka kepada kanak-kanak yang lebih muda. Di Malaysia, tiada peraturan yang menetapkan bila seseorang budak perlu menghadiri tadika, tetapi kebanyakan ibu bapa menghantar anak-anak pada usia lima tahun, dan menerima pendidikan awal di sana sebelum memasuki alam persekolahan ketika usia tujuh tahun. Singapura pula menetapkan tempoh tadika selama tiga tahun (usia tiga ke enam tahun). Di Indonesia pula, pendidikan tadika adalah selama dua tahun, setahun di darjah Taman Kanak-Kanak Nol (TK 0) kecil dan setahun lagi di TK 0 Besar. Satu lagi alternatif TK ialah Raudatul Athfal (RA) di bawah Kementerian Agama.

Di Indonesia, Taman Kanak-kanak (TK) merupakan pendidikan formal yang bersedia untuk budak di bawah 6 tahun yang tidak wajib untuk masuk ke Sekolah Dasar (SD).
Eropah

Di Perancis, tadika () percuma terdapat di seluruh negara, dikawal Kementerian Pendidikan Kebangsaan, dan terbuka bagi kanak-kanak berusia tiga ke enam tahun. Sejak tahun persekolahan 2019, pendidikan tadika adalah diwajibkan dalam perundangan Perancis bagi kanak-kanak bermula usia tiga tahun. Anaokulu Malzemeleri
Rujukan


Kategori:Sekolah
Bola

Untuk semua rencana bola, sila lihat: Indeks awalan Bola.
thumb|Sebiji bola keranjang.
Bola () merupakan sejenis objek sfera banyak digunakan dalam permainan dan sukan. Bergantung kepada jenis penggunaannya, bola datang dalam pelbagai saiz dan jenis serta diperbuat daripada beraneka bahan termasuk getah, kayu, plastik dan polimer.
Etimologi

Kata bola meminjam kata bahasa Portugis. Sebelum ini kata asal Melayu yang menerangkan barang mainan seumpamanya secara umum iaitu raga atau buah raga yang dianyam dari rotan atau daun kelapa untuk tujuan sama seperti sepak raga.
Galeri


Cricket-ball-red-madeinaustralia.jpg|Bola kriket
Billiards balls.jpg|Bola biliard
Generic football.png|Bola sepak
Tennis_ball.jpg|Bola tenis

Rujukan

Kategori:Objek permainan
Talut

Talut (; ; , Ṭālūt; Saoul; ) (1079 - 1007 SM) adalah raja pertama bagi Kerajaan Israel yang bersatu (memerintah 1047 - 1010 SM) berdasarkan pada Kitab Yahudi. Talut merupakan salah seorang tokoh dunia yang paling tragik di sejarah. Riwayat hidup dan zamannya terkandung dalam Perjanjian Lama (1 Sam. 9-31) dan dalam al-Quran Surah Al-Baqarah (ayat 246-252). Beliau adalah seorang warga kampung yang berasal dari susur galur keturunan Bunyamin (saudara Nabi Yusuf a.s), suku minoriti di Israel Raya.

Kewujudan Israel sebagai sebuah negara diancam oleh Phillistin yang telah memperolehi teknik baru dalam pembentukan besi serta mempunyai monopoli senjata besi. Sistem kerajaan lama Israel dibawah hakim yang terpilih secara kasual tidak dapat memenuhi keperluan semasa. Orang ramai riuh meminta raja dan dengan perasaan enggan, kelompok pemerintah lama mengalah kepada mereka dan memilih Talut untuk tugas itu. Pada masa itu, Talut cuma merupakan seorang ahli muda daripada suku yang tidak penting.

Tanda kepemimpinan Thalut kemudian diperkuat dengan penemuan kembali “Tabut” (warisan sejarah perjuangan Nabi Musa dan Ya’kub) yang telah lama hilang. Syarat kekananan sebenarnya cukup penting, kerana mereka jelas memahami asam garam perjuangan masa lalu, tetapi harus dibuktikan keberkesanannya untuk membawa perubahan.

Talut mengejutkan setiap orang dengan keupayaannya. Beliau bukan sahaja murah hati dan bersifat sederhana, tetapi juga berani enggan mematuhi pemerintah lama secara membabi buta. Walau bagaimanapun, tekanan dan tanggungjawab pemerintahan beransur-ansur melemahkan keperibadiannya dan beliau semakin ada angin, berasa sangsi dan bertambah iri hati kepada kepopularan Nabi Daud a.s. yang semakin meningkat. Tambahan pula Nabi Daud merupakan orang yang menumpaskan Jalut yang gagah.

Talut mencapai banyak kemenangan, akan tetapi pada ujian terakhir di Pertempuran Gunung Gilboa, tenteranya yang jumlah dan kelengkapan tidak setanding dengan Phillistines mengalami kekalahan. Beliau mengalami cedera yang membawa maut dan membunuh diri dengan pedang sendiri. Talut diratapi oleh rakan dan musuhnya juga.
Rujukan

* World Book International. The World Book Encyclopedia, Jilid 17 (1994). ISBN 0-7166-6694-4.

Kategori:Raja Israel
Apocalyptica

Apocalyptica ialah sebuah kumpulan muzik Finland yang terdiri daripada tiga orang (pada asalnya empat) pemain selo profesional.

Keistimewaan mereka adalah menghasilkan muzik heavy metal dengan menggunakan selo. Mereka juga turut memainkan muzik klasik.

Mereka bermula dengan memainkan lantunan semula lagu-lagu Metallica, dan setelah konsep muzik klasik heavy metal itu mula menjadi popular, mereka mula menulis lagu-lagu mereka sendiri, mengekalkan pengaruh heavy metal pada lagu-lagu mereka dalam album sulung mereka, Inquisition Symphony, dan kemudian album kedua mereka, Cult. Album mereka ialah Reflections. Album ini agak mengecewakan peminat mereka kerana konsep muzik heavy metal tidak diberi penekanan yang ketara dalam album ini.

Konsep menghasilkan muzik heavy metal ini digolongkan dalam genre selo-rock.
Rujukan

Kategori:Pemuzik Finland
Wrocław

thumb|Lambang Wrocław
thumb|Wrocław
thumb|Balaikota
thumb|Wrocław

Wrocław (bahasa Jerman: Breslau) adalah ibu kota Provinsi Dolnoslaskie yang terletaknya di sebelah Sungai Odra (bahasa Jerman: Oder). Kota ini memiliki penduduk sekitar 633,000 orang.

Dahulunya ia dikenali sebagai Breslau dan merupakan salah sebuah bandaraya terbesar di Jerman. Breslau diserahkan kepada Poland setelah tamatnya Perang Dunia II pada tahun 1945. Ia kemudian dinamakan semula sebagai Wrocław. Kebanyakan pendudukannya berasal dari Lwów yang dimasukkan ke wilayah Kesatuan Soviet.
See also

* Lapangan Terbang Strachowice
Pautan luar

* www.wroclaw.pl
* Hotel in Wroclaw


Kategori:Bandar raya dan bandar di Poland
Masjid Sungai Rambai

Masjid Sungai Rambai merupakan sebuah masjid di Daerah Bukit Mertajam, Pulau Pinang. Negeri Pulau Pinang terbahagi kepada enam daerah pentadbiran agama.

Masjid Jamek Sungai Rambai (MJSR) terletak di kawasan Sungai Rambai di daerah Bukit Mertajam, Seberang Perai Tengah, Pulau Pinang. Masjid ini dibina pada zaman sebelum kemerdekaan di mana tarikh asalnya tidak diketahui. Pada tahun 1966 ia dirasmikan pada hari Jumaat 8hb Julai 1966 bersamaan 19 RabiulAwal 1386 oleh Tuan Yang Terutama Yang Di-Pertua Negeri Pulau Pinang (Raja Tun Uda Al-Haj bin Raja Muhammad S.M.N.). Masjid ini merupakan masjid lama yang dibina mewakili kawasan kariah yang luas dan merupakan masjid utama untuk kawasan berhampiran pekan bukit mertajam satu ketika dulu. Masjid ini boleh menampung seramai 500 orang jemaah.

Terletak di jalan utama menuju ke Pekan Bukit Mertajam, masjid ini terletak bersebelahan bangunan wisma AIA dan sebuah stesen minyak BHP. Lokasinya juga berhampiran dengan lokasi-lokasi penting dan tumpuan lain seperti Pejabat Daerah dan Tanah Bukit Mertajam, Mahkamah Seksyen Bukit Mertajam, Stadium Mini MPSP, dan juga pekan Bukit Mertajam sendiri.
Seluruh kawasan masjid ini dikelilingi sebahagian besarnya dengan tembok konkrit dan sebahagian lagi oleh pagar berhias. Terdapat satu pintu masuk utama dan satu pintu di bahagian belakang. Kemudahan untuk tetamu masjid disediakan seperti kerusi rehat dikelilingi pohon-pohon hiasan yang dijaga rapi. Kebersihan merupakan aspek yang dititikberatkan dalam pengurusan masjid dan ianya dijaga sebaik mungkin demi keselesaan pengunjung.
Lihat juga

* Masjid Pekan Sungai Rambai
Rujukan


Pautan luar

* Masjid Sungai Rambai

Sungai Rambai
Pertempuran Balikpapan

Pertempuran Balikpapan membabitkan tentera Australia yang menyerang Balikpapan di persisiran tenggara Borneo, yang bermula pada 1 Julai 1945. Terdapat sesetengah pihak yang menyifatkan bahawa ia merupakan pembaziran tenaga manusia Australia kerana perperangan hanya berlanjutan enam minggu selepas itu. Bagaimanapun perlu diingat bahawa tiada siapa yang tahu bahawa bom atom akan memendekkan perperangan sekurang-kurangnya 1 tahun.

Selama dua minggu sebelumnya pihak penyapu periuk api Berikat telah membersihkan sejumlah besar periuk api yang diletakkan di pelabuhan Balikpapan oleh kedua pihak. Satu konvoy sejumlah 100 buah kapal mendaratkan Brigade ke 18 dan ke 21 di selatan bandar Balikpapan.

Battalion ke 16 dan ke 27 merupakan pasukan pertama mendarat di Klandasan, di selatan pinggir Balikpapan. Kemaraan mereka berbeza dengan banyaknya: dengan Battalion ke 27 mara dengan laluan mudah sementara Battalion ke 16 menerima penentangan sengit.

Sehari selepas pasukan Australia mengambil alih Gunung Malang, lapangan terbang Sepinggang jatuh ketangan Battalion ke 14 tanpa penentangan. Brigade ke 25 menerima tentangan hebat dari tentera Jepun yang berkubu dibukit sekeliling.

Pada 4 Julai, walaupun ditentang hebat oleh pasukan Jepun yang bersembunyi di bukit sekeliling, pasukan Australia menawan lapangan terbang Manggar. Beberapa meriam tentera laut yang dimiliki musuh menyebabkan kerosakan besar kepada kereta kebal Australia, oleh itu pada malam itu peronda Australia menyerang dan merampas kedudukan meriam tersebut. Di Utara Brigade ke 25 sedang mara sepanjang Lebuh raya Milford berhadapan dengan tentangan sengit. Unit Australia mengalami banyak kerugian sepanjang 4 Julai dan 9 Julai.

Menjelang 21 Julai tentera Jepun telah berundur melalui perkampungan di Batuchampar, bertempur dengan gigih sepanjang masa. Apabila pihak musuh berundur kearah bukit pasukan Australian memutuskan untuk tidak ikut sama.

Perbatasan lain di operasi Balikpapan di buka di sebelah barat Teluk Balikpapan pada 5 Julai. Ia bertujuan untuk menghapuskan sebarang tentangan pihak Jepun yang mampu mengancam kapal-kapal yang memenuhi teluk tersebut. Tentangan sebenar tidak bermula sehingga 7 Julai, dan itupun separuh hati. Batalion ke 9 mara dengan mudah dengan hanya pertempuran sekali-sekala dengan musuh.


Kategori:Perang Dunia Kedua
Balikpapan

Balikpapan merupakan sebuah bandar yang terletak di wilayah Kalimantan Timur, Indonesia. Bandar ini memiliki wilayah seluas 946 kilometer persegi dan populasi penduduk seramai 535,829 orang (2005)

Balikpapan terdiri dari 5 daerah:
* Balikpapan Utara
* Balikpapan tengah
* Balikpapan timur
* Balikpapan selatan
* Balikpapan barat

Majoriti pendatang adalah dari Pulau Jawa, Sulawesi , dan Banjarmasin.
Rujukan
Pautan luar

* Kesultanan Pasir
* Lagu BALIKPAPAN 'Beriman Olah Bebaya'


Balikpapan
Balikpapan

Kategori:Kota di Kalimantan
Dendrobranchiata

thumb|260px|Hidangan udang yang lazat.

Dendrobranchiata ialah cabang kelompok jenis udang yang hidup di dalam air. Walaupun kelihatan sama sahaja dengan udang halus, udang berbeza dengan udang halus dari segi struktur insangnya. Insang udang bercabang (oleh itu, namanya dendro = "pokok"; branchia = "insang"), manakala insang udang halus berlamela. Takson kembar bagi Dendrobranchiata ialah Pleocyemata yang terdiri daripada semua udang halus, udang karang, ketam, dan sebagainya.

Udang boleh didapati di dalam air masin dan air tawar. Pada masa kini, udang air masin dan air tawar diternak secara besar-besaran di kebanyakan negara. Di Malaysia, udang diternak di Pahang dan Sabah. Ladang ternakan udang di Pahang hanya untuk di eksport. Udang yang hidup di pertambahan air payau ada beberapa jenis yang ada seperti udang tambak sehingga populer disebut udang laut. Di samping itu, beragam jenis udang yang benihnya masuk dari laut ke dalam tambak. Meskipun demikian, jenis-jenis udang dan ikan yang di budaya kan semisel ikan.
Rujukan

Kategori:Krustasia yang boleh dimakan
Westland Wasp

thumb|Helikopter Westland Wasp di Muzium DiRaja Pekan.
250px|thumb|right|Westland Wasp di Muzium TLDM, Melaka.

Westland Wasp merupakan generasi pertama helikopter anti kapal selam atas kapal yang berkuasa turbin-gas, ringan. Ia adalah hasil program P.531 yang sama yang menghasilkan Scout tentera British dan berasaskan Saro Skeeter yang lebih awal dengan enjin piston. Ia memenuhi keperluan 'MATCH' (MAnned Torpedo-Carrying Helicopter) oleh Tentera Laut Diraja British bagi helikopter kecil yang mampu mendarat di atas kapal friget dan mampu membawa dua torpedo pensasar.
Pengenalan

Tentera laut Diraja Malaysia memulakan era udaranya apabila enam pesawat Wasp HAS MK1 dibeli daripada tentera laut diraja British pada akhir 1987. Satu cawangan unit udara yang dikenali sebagai KD Rajawali ditauliahkan pada 11 Mei 1990. Helikopter Westland Wasp merupakan helikopter ringan yang dilengkapi dengan radio UHF dan VHF untuk berkomunikasi dengan pengkalan dan kapal. Ia juga dilengkapi dengan sistem GPS bagi memudahkan pemanduan. Salah satu daripadanya diletakkan di Muzium Sultan Abu Bakar, Pekan, Pahang.
Sejarah reka bentuk

Sistem MATCH timbul kerana ancaman kapal selam dengan kelajuan dan jarak serangan yang meningkat, dan peningkatan jarak dari mana ancaman ini dapat dikesan. Persenjataan atas kapal semasa tidak mempunyai jarak secukupnya yang diperlukan, dengan itu MATCH merupakan pada asasnya senjata bersedia (stand-off weapon) dengan helikopter membawa torpedo ke sasaran dan diarahkan di mana dan bila melancarkannya. Tidak seperti pesawat lebih moden, Wasp tidak mempunyai sonar, dan terhad bagi bertindak seiring dengan kapal induknya.

Penerbangan pertama prototaip model P.531 berlaku pada 28 Oktober 1962. Prototaip berbeza dengan mempunyai pendaratan bawah berbentuk kayu pogo kekal, tanpa tayar, dan pengeluaran sepenuhnya bermula tidak lama selepas itu, 98 keseluruhannya dihasilkan bagi tentera diraja British. Ia merupakan pesawat yang amat berjaya, dieksport ke Brazil, Belanda, Indonesia, Malaysia, New Zealand dan Afrika Selatan. Mengkagumkan, sejumlah 125 pesawat dihasilkan keseluruhannya.
Spesifikasi (Wasp HAS.1)
Lihat juga
Pautan luar

* Helicopter History site section on the Wasp.
For more information on the role of Rating Aircrewmen in the Royal Navy visit http://www.aircrewman.org.uk


Kategori:Pesawat utiliti tentera British 1960-1969
Kategori:Helikopter tentera
Kategori:Pesawat Perang Falklands
Semut api

thumb|right
thumb|Gambar semut api.

Semut api termasuk dalam genus Solenopsis merujuk kepada semut yang bewarna merah dan mampu mengigit. Gigitannya amat menyakitkan, dikatakan semut api dinamakan sedemikian kerana gigitannya seperti dibakar api.

Gigitannya mampu menyebabkan tempat yang digigit berair, dan bagi mereka yang mempunyai alahan, mampu menyebabkan mata dan telinga berdarah.

Kategori:Semut
Institusi

Institusi atau pranata merupakan struktur dan mekanisma aturan dan kerjasama sosial(kanca) yang mengawal perlakuan dua atau lebih individu. Institusi merupakan pola yang tertubuh untuk memenuhi berbagai-bagai keperluan manusia, yang melangkau tujuan dan umur mana-mana individu, dan membuat serta menguatkuasa undang-undang yang mengatur perlakuan manusia.
Lihat juga

* Institut


Kategori:Ekonomi
Kategori:Sains politik
Awan

thumb|300px|Awan kumulus
Awan () ialah jisim yang terbentuk daripada wap air yang naik dan berkumpul menjadi gumpalan titisan air yang terapung di atmosfera. Ia kelihatan seperti asap berwarna putih atau kelabu di langit.
Pembentukan awan

Udara selalu mengandungi wap air. Apabila wap air ini memeluwap menjadi titisan, terbentuklah awan. Pemeluwapan ini boleh berlaku dengan dua cara:

# Apabila udara panas, lebih banyak wap terkandung di dalam udara karena air lebih cepat menyejat. Udara panas yang sarat dengan air ini akan naik tinggi, hingga tiba di satu lapisan dengan suhu yang lebih rendah, wap itu akan mencair dan terbentuklah awan, molekul-molekul titik air yang tak terhingga banyaknya.
# Suhu udara tidak berubah, tetapi keadaan atmosfera adalah lembap. Udara makin lama akan menjadi semakin tepu dengan wap air.

Apabila awan telah terbentuk, titik-titik air dalam awan akan menjadi semakin besar dan awan itu akan menjadi semakin berat, dan perlahan-lahan daya tarikan bumi menariknya ke bawah. Hinggalah sampai satu peringkat titik-titik itu akan terus jatuh ke bawah dan turunlah hujan.

thumb|270px|left|Awan di Gunung Kinabalu

Namun jika titisan air tersebut bertemu udara panas, titik-titik itu akan mengewap dan lenyaplah awan itu. Inilah yang menyebabkan itu awan selalu berubah-ubah bentuknya. Air yang terkandung di dalam awan silih berganti mengewap dan mencair. Inilah juga yang menyebabkan kadang-kadang ada awan yang tidak membawa hujan.

Berat titik-titik air dalam awan boleh mencapai beberapa juta tan, namun biasanya saiz (isipadu) awan adalah amat besar, jadi ketumpatan awan sebenarnya adalah cukup rendah untuk membolehkan angin di bawah dan di dalam awan menyokongnya.
Pengelasan awan

Awan dibahagikan kepada dua kategori umum: lapisan dan perolakan. Awan-awan ini dinamakan awan stratus (awan berlapis) dan awan kumulus (awan berlonggok). Dua jenis awan ini seterusnya dibahagikan kepada empat kumpulan mengikut ketinggian.thumb|320px|Klasifikasi awan mengikut ketinggian|tengah


;Keluarga A - Awan tinggi (6,000 m ke atas)
* Sirus (CI)
* Sirostratus (Cs)
* Sirokumulus (Cc)

;Keluarga B - Awan pertengahan (2,000 - 5,000 m)
* Altostratus (As)
* Altokumulus (Ac)

;Keluarga C - Awan rendah (2,000 m ke bawah)
* Stratus (St)
* Nimbostratus (Ns)
* Kumulus humilis (Cu)
* Kumulus mediokris (Cu)
* Stratokumulus (Sc)

;Keluarga D - Awan menegak
* Kumulonimbus (dikaitkan dengan hujan lebat dan ribut petir) (Cb)
* Pirokumulus
Hubungan dengan manusia

Motif awan sering dinampakkan pada ukiran kayu rumah-rumah orang Melayu.
Lihat juga

* Hujan
* Kabus
* Puting beliung
* Ribut
* Taufan
Rujukan
Pautan luar

* Pembentukan awan di Malaysia
* Seni Awan Fotografi


Kategori:Meteorologi
Kategori: Kerpasan
Kadayan Universe

Kedayan Online atau singkatannya KOL merupakan laman web Kedayan / Kadayan yang pertama di dunia. Laman ini merupakan hasil kerjasama longgar di antara Persatuan Kedayan Sabah, komuniti Kedayan Sarawak dan orang perseorangan. Laman ini bertahan dari 1999 - 2002 kerana kekurangan dana dan tenaga kerja.
Pada tahun 2005, Kadayan Universe telah dibina menggunakan server komersial standard. Pada tahun ini juga, portal Kadayan yang pertama, arimi.biz telah dilancarkan dan beroperasi sepenuhnya sejak bulan Okt, 2005. Di samping itu, pihak arimi.biz juga melancarkan laman wikinya tersendiri, dikenali dengan nama Kadayan Wiki Apakian? . Laman wiki ini diharapkan boleh menjadi wiki yang berwibawa di masa akan datang.

Laman-laman lain bagi orang-orang Kadayan termasuklah:

* Kedayan Online
* Suambi Kedayan

Kategori:Orang Kedayan
Rumah Penghulu Abdul Ghani

Rumah Penghulu Demang Abdul Ghani terletak di Pekan Merlimau kira-kira 22 km dari Bandar Melaka menghala ke Muar. Rumah unik bersenibina campuran ini di bina dalam tahun 1914 oleh Datuk Penghulu Demang Abdul Ghani, Penghulu Kawasan Merlimau.

Ia dikatakan bersenibina campuran kerana terdapat pelbagai senibina yang mewakili pelbagai bangsa. Setelah Penghulu Demang Abdul Ghani meninggal clunia, beliau telah digantikan oleh anaknya Mohd Natar dan rumah tersebut dikenali sebagai rumah Penghulu Md. Natar.
Rujukan

Kategori:Pelancongan di Melaka
Kategori:Rumah tradisional
Kategori:Rumah di Malaysia
Kategori:Penubuhan 2011 di Malaysia
Kategori:Muzium dan galeri seni di Malaysia
RMS Empress of Asia

RMS Empress of Asia adalah sebuah kapal samudera yang dibina pada 1910-an oleh Fairfield Shipbuilding and Engineering Company, Govan di Sungai Clyde, Scotland untuk Canadian Pacific Steamships.

Ia merupakan salah satu kapal yang terbabit dalam pemindahan owang awam dari Singapura ke India sekitar 1 - 15 Februari 1942 semasa pihak Jepun menyerang dan menakluk Malaysia dan Singapura. Kapal 'Empress of Asia' tidak begitu bernasib baik dan ditenggelamkan dalam perjalanan oleh serangan udara Jepun.
Lihat juga

* Penjajahan Jepun di Tanah Melayu

Kategori:Kapal 1912
Kategori:Kapal dibina di Scotland
Kategori:Kapal samudera
Kategori:Kejadian samudera 1942
Kategori:Bangkai kapal di Selat Melaka
Kategori:Bangkai kapal Perang Dunia II di Lautan Atlantik
Kategori:Perang Dunia II di Malaysia
Felix Russell

Felix Russell merupakan salah satu kapal yang terbabit dalam pemindahan owang awam dari Singapura ke India sekitar 1 - 15 Februari 1942 semasa pihak Jepun menyerang dan menakluk Malaysia dan Singapura. Kapal itu berlayar pada 6 Februari dan berlabuh di Bombay, India, pada 22 Februari. Kapal lain seperti 'Empress of Asia' tidak begitu bernasib baik dan ditenggelamkan dalam perjalanan.
Lihat juga

* Penjajahan Jepun di Tanah Melayu.

Kategori: Kapal tentera United Kingdom